ქირეჩლიქი (არჰავის რაიონი)

ქირეჩლიქი () — სოფელი არჰავის რაიონში, ართვინის პროვინცია, თურქეთი. მდებარეობს ართვინიდან 96 კილომეტრში, ხოლო რაიონის ცენტრ არჰავიდან 10 კილომეტრში. 2020 წლის მონაცემებით სოფელში 141 ადამიანი ცხოვრობს.

სოფლის ძველი ისტორიული, ქართული სახელწოდებაა ბაჰთა.Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.

ისტორია
სოფელ ქირეჩლიქის ძველი სახელწოდებაა ბახტა.İrfan Aleksiva - İsmail Bucaklişi, „Svacoxo - Laz Yer Adları Sözlüğü'', İstanbul, 2009,  s. 24, ISBN  978-605-89094-0-3 ლაზური ტოპონიმი ბახტა (ბახტა) თურქულში უცვლელად შევიდა. მართლაც, 1876 წლის არჰავის მოსახლეობის რეესტრსა და 1876  წლის ტრაპიზონის პროვინციის წელიწდეულში იგი მოხსენიებულია როგორც ბახტა (باخته).Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 368, ISBN 9789157871117.

სოფელ ბახტას მდებარე რეგიონი ლაზეთი ანტიკურ პერიოდში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიის განადგურების შემდეგ 1461 წელს, 1547 წელს ეს რეგიონიც სრულად დაიპყრეს.„კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 1876 წლის ტრაპიზონის პროვინციის წელიწდეულის თანახმად, ეს დასახლება ტრაპიზონის პროვინციის ლაზისტანის სანჯაყის არჰავის რაიონს ეკუთვნოდა. მოსახლეობა შედგებოდა 48 ოჯახისგან, სულ 117 პირისგან. თუმცა, შესაძლოა ეს რიცხვი მხოლოდ მამაკაცების რაოდენობას ასახავდეს. სოფელში დასაბეგრი პირუტყვის რაოდენობად აღრიცხულია 11 ცხვარი და თხა, 3 ცხენი, 182 ძროხა და 4 ხარი.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 367, ISBN 9789157871117.

სოფელი ბახტა პირველი მსოფლიო ომის პერიოდში რუსეთის მმართველობის საზღვრებში მოექცა. ქართველი ენათმეცნიერი იოსებ ყიფშიძე 1917 წელს ლაზისტანის რეგიონში ჩატარებული კვლევითი ექსპედიციის ჩანაწერებში აღნიშნავს, რომ სოფელ ბახტაში (Бахта), 9 ოჯახში 33 ადამიანი ცხოვრობდა.

სოფელი ბახტა 1928 წლის ოსმალურ სოფლების სიაშიც ბახტად (باخته) იწერება და რიზეს პროვინციის ჰოპას რაიონის არჰავის თემს ეკუთვნოდა.„Son Teşkilat-i Mülkiyede Köylerimizin Adları'' (Osmanlıca), İstanbul, 1928, s. 621. 1935 წლის საყოველთაო აღწერის დროს კი იგი ჩორუჰის პროვინციაში იმავე ადმინისტრაციულ მდგომარეობას ინარჩუნებდა და მისი მოსახლეობა 254 ადამიანისგან შედგებოდა. ამ დროისთვის ჩორუჰის პროვინციამ ჩაანაცვლა არტვინისა და რიზეს პროვინციები.„1935 Genel Nüfus Sayımı'', İstanbul, 1937, s. 40. ვინაიდან ბახტა არ იყო თურქული სახელწოდება, სოფლის სახელი 1959 წელს შეიცვალა ქირეჩლიქად.„Köylerimiz'', (Yayımlayan) İçişleri Bakanlığı, Ankara, 1968, s. 364.  1965 წლის საყოველთაო აღწერის დროს სოფელი ქირეჩლიქის მოსახლეობა 352 ადამიანისგან შედგებოდა, რომელთაგან 189 ადამიანი წერა-კითხვის მცოდნე იყო.

სოფელ ქირეჩლიქში არის 1880 წელს აშენებული მეჩეთი.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში